**18.FESTIVAL REKREATIVACA U STOLNOM TENISU –**

**12. STOLNOTENISKO PRVENSTVO REKREATIVACA REPUBLIKE HRVATSKE**

**PROPOZICIJE NATJECANJA**

* 18.Festival rekreativacaHrvatske u stolnom tenisu , ujedno i  12. stolnotenisko prvenstvo rekreativaca Republike Hrvatske održat će se u Osijeku, sportska dvorana **Gradski vrt,** **u nedjelju 28. svibnja 2017. godine s početkom u 10,00 sati.**

**Svečano otvorenje je predviđeno za 11,00 sati**

* Pravo sudjelovanja imaju  državljani RH
* Na natjecanju ne mogu nastupiti registrirani igrači klubova Superlige i Prve hrvatske lige, te registrirani igrači inozemnih klubova (sezona 2016./2017.)
* Natjecanje se provodi u slijedećim kategorijama

**POJEDINAČNO:                                                           PAROVNO:**

- do 39 godina                                                            - do 39 godina

- od 40 do 49 godina                                                 - od 40 do 49 godina

- od 50 do 59 godina                                                 - od 50 do 59 godina

- od 60 do 69 godina                                                 - od 60 do 69 godina

- preko 70 godina                                                      - preko 70 godina

* Svi su se natjecatelji obvezni natjecati u svojim dobnim kategorijama (pojedinačno te u parovima)
* Susreti se održavaju u prostoru 10 x 5 m ograđenom arenama,  na licenciranim stolovima (oznaka ITTF)  - predviđeno je natjecanje na 12 stolova
* Sve susrete sude stolnoteniski suci .
* Susreti se igraju  plastičnim natjecateljskim lopticama bijele boje
* Natjecatelji ne smiju igrati u majicama bijele boje, odnosno u majicama na kojima bijela boja zauzima površinu veću od propisane po pravilima ITTF-a.
* Reketi moraju biti po pravilima ITTF-a (reket s crvenom i crnom gumom)
* **Za natjecanje je obavezno unaprijed se prijaviti organizatoru, Gradskom savezu za sportsku rekreaciju «Sport za sve» Osijek (Istarska 1, Osijek) , tel. 031 208-135, fax 031 215-145, e-mail :** **sport-za-sve@os.ht.hr** **Prijave se primaju zaključno s srijedom , 25. svibnja 2017. godine do 12,00 sati.**
* Kotizacija za natjecanje iznosi 60,00 kn  po natjecatelju  ( uključuje pojedinačni i parovni nastup). Uplatu kotizacije potrebno je izvršiti na   IBAN  HR53 2500 0091 1020 1280 8  ili osobno u kancelariji Saveza, Istarska 1, Osijek
* U prijavi je potrebno navesti: ime i prezime, godište rođenja i mjesto boravka te priložiti potvrdu o uplaćenoj kotizaciji (kopija uplatnice). Prijave bez  uplaćene kotizacije  neće ući u ždrijeb.
* U prijavi za parovno natjecanje potrebno je navesti imena oba natjecatelja
* Nositelje i podnositelje za sve kategorije (pojedinačno i parovno) odredit će stručni odbor uoči ždrijeba.
* Ždrijeb će se održati u prostorijama organizatora (Istarska 1, Osijek) 25. svibnja 2017. godine u 13,00 sati. Nakon ždrijeba više neće biti dozvoljeno naknadno prijavljivanje natjecatelja.
* Svi natjecatelji igraju po grupama od 3-4 natjecatelja. U daljnje natjecanje plasiraju se po prva dva natjecatelja iz svake grupe. Nakon toga natjecanje se nastavlja na ispadanje.
* Parovno natjecanje se igra odmah na ispadanje
* Svi susreti se igraju na 3 dobivena seta
* Susreti za treće mjesto neće se igrati  - proglašavaju se dva treća mjesta za sve kategorije.
* Za eventualne žalbe nadležan je Odbor za žalbe čije članove imenuje organizator.
* Voditelj natjecanja je Tomislav Ćutuk (092/209-02-87)
* Vrhovni sudac natjecanja je Stjepan Fischbach.
* Organizator je za četiri najuspješnija natjecatelja po svim kategorijama u pojedinačnom nastupu  osigurao pehare, a u parovnom medalje.
* Pokrovitelj: Grad Osijek,  HSŠR «Šport za sve»

**Organizator:**

GSSR «SPORT ZA SVE» OSIJEK

Istarska 1, 31000  OSIJEK